稻鄉飲食文化博物館位於火炭，地下果層係稻香酒樓，而博物館就響上一層，我哋入去睇下囉！
斬料，斬料，斬大舊叉燒！客官想要肥嘅定半肥瘦呀？
小販檔係香港特有嘅飲食文化，50至70年代最盛行。你又幫襯過邊啲檔口呢？我幫襯過串燒、咖喱魚蛋、牛什、腸粉……大家最熟悉嘅應該係雞蛋仔喇！
燒味真係人見人愛，無論香港人定外國人，總係會難以抵擋叉燒嘅誘惑。
一於試下做小販啦！埋嚟睇埋嚟揀，好靚嘅牛什同雞蛋仔喇喂！
通過隨意門，遙身一變就去到傳統中式酒樓嘆茶嘆點心。大包整番兩籠先！
仲有麻雀枱都好重要，相信呢款已經絕跡喇！而家啲酒樓已經陸逐採用電動式麻雀枱啦！
以前啲人結婚擺酒都清一色用呢款backdrop，其實睇番都幾有氣勢、幾靚㗎喎！
設宴招呼親朋好友，當然要用上等嘅食材啦！好豐富呀！
不同種類嘅香料，大家比較熟悉嘅應該係胡椒、肉桂、豆蔻同小茴香喇！
館內設有介紹稻米嘅互動資料，稻米係中華飲食之中最重要嘅部份呀！
走廊掛咗一啲同飲食有關嘅畫同poster畀我哋慢慢細味欣賞，全部都係稻香集團推出過嘅宣傳poster嚟呀！